
ΛΑΡΙΣΑ  2-8-2023

ΔΕΛΤΙΟ ΤΥΠΟΥ
Ιός Δυτικού Νείλου: προληπτικά μέτρα

	Με αφορμή την εμφάνιση κρούσματος λοίμωξης από τον ιό του Δυτ. Νείλου και στην περιοχή μας,  ο Ιατρικός Σύλλογος Λάρισας συνιστά  αυξημένη προσοχή στους συναδέλφους μας, ιδιαίτερα σε περιστατικά με συμπτώματα εγκεφαλίτιδας ή/ και μηνιγγίτιδας ή/και οξείας χαλαρής παράλυσης, αλλά ακόμα και ήπιων εκδηλώσεων ενός εμπύρετου νοσήματος.
Ιδιαίτερα όμως εφιστούμε την προσοχή στην προσωπική προστασία από τα κουνούπια, ως το σημαντικότερο μέτρο πρόληψης, μετά τους αεροψεκασμούς, που γίνονται με ευθύνη των αρμοδίων κρατικών υπηρεσιών,
1. Αντικουνουπικά πλέγματα (σήτες) σε παράθυρα, φεγγίτες, αεραγωγούς τζακιών.
1. Χρήση κουνουπιέρας σε περιοχές με μεγάλη πυκνότητα κουνουπιών ή σε περιπτώσεις που αντενδείκνυται η χρήση άλλων προστατευτικών μέσων  (όπως σε βρέφη μικρότερα των 2 μηνών).
1. Χρήση εντομοκτόνων στον αέρα (αεροζόλ, ταμπλέτες, εξατμιζόμενο διάλυμα, φιδάκια). Προσοχή στις οδηγίες χρήσης.
1. Χρήση ανεμιστήρων ή κλιματιστικών, καθόσον ο δροσερός αέρας μειώνει την δραστηριότητα των κουνουπιών.
1. Χρήση λαμπτήρων κίτρινου χρώματος για φωτισμό εξωτερικών χώρων.
1. Κούρεμα γρασιδιού, θάμνων και φυλλωσιών.
1. Το πότισμα να γίνεται τις πρωινές ώρες.
1. Απομάκρυνση στάσιμου νερού (λεκάνες, βάζα, γλάστρες, παλιά λάστιχα, υδρορροές).
1. Ρούχα με μακριά μανίκια, παντελόνια και καπέλα.
1. Εντομοαπωθητικά στο ακάλυπτο δέρμα.

